यदि आप कुछ दिन घर पर ही रहने वाले हैं, तो शायद आप अपने मनोरंजन के लिए TV का सहारा ले सकते हैं। बार-बार TV चैनल्स को बिना सोचे समझे बदलने से अच्छा है कि आप ऐसे स्ट्रीमिंग एप का चयन करें जिसमें विभिन्न शोज़ की पूरी सीरीज़ या किसी मूवी की सीरीज़ को देख सकें। लेकिन बीच-बीच में ब्रेक लें ताकि आपकी आँखों पर जोर न पड़े तथा उन्हें आराम मिल सकें। यदि आपके TV में स्ट्रीमिंग एप नहीं है, तो चेक करें कि क्या कोई एप के लिए फ्री ट्रायल ऑफर दे रहा है या नहीं। इस तरह से, चुटकी बजाते ही आपके पास कुछ दिनों के लिए ही सही एक मनोरंजन का साधन मिल जाएगा, अतः ट्रायल टाइम समाप्त होने से पहले यदि आप इसे कैन्सल करते हैं, तो आपको कुछ भुगतान करने की भी आवश्यकता नहीं होगी। कुछ पढ़ते रहने से समय कैसे कटता है इसका पता ही नहीं चलता—खासकर जब आप सोशल डिस्टन्सिंग को फॉलो कर रहे हैं। आपको पढ़ने में पसंद आने वाली कोई भी किताब लें, फिर वह किताब कोई रोमांस नॉवल, थ्रिरल, फैशन मैगज़िन, यहाँ तक कि आपके क्षेत्र के किसी एक्सपर्ट के रिसर्च पेपर हो सकते हैं। जहाँ तक मनोरंजन का सवाल है, आप कुछ भी पढ़ सकते हैं!  यदि आप घर के किसी अन्य काम में व्यस्त हैं और आपके पास किताब हाथ में पकड़कर पढ़ने का समय नहीं हैं, तो ऑडियोबुक सुनना समय बिताने का एक अच्छा तरीका है! यदि हूपला (hoopla) या किंडल (kindle) जैसे ऑनलाइन एप में आपका अकाउंट हैं, तो डिजिटल बुक, ऑडियोबुक, या अन्य निशुल्क ईबुक्स पढ़ने या सुनने के लिए इन्हें एक्सेस करें। अपनी पसंदीदा गीतों की एक प्ले लिस्ट बनाएं या पसंदीदा गीतों को एक एल्बम बनाएं, फिर अपने दिल के करीब इन गीतों को सुनने का आनंद उठाएं। यह गाने न केवल आपको समय व्यतीत करने में मदद करेंगे परंतु आपको थोड़ा कम अकेलापन महसूस कराएंगे, भले ही आप अकेले रहते हो।  जो भी आपको पसंद है, उसे सुनें। अपने पर्सनालिटी के अनुसार, आप मधुर शास्त्रीय संगीत, अपबीट पॉप सॉन्ग (upbeat pop song), रॉकस हिप-हॉप (raucous hip-hop), या पंक म्यूज़िक (punk music) सुनना चाहेंगे! यदि आपके घर में अन्य सदस्य भी रहते हैं, तो सभी जन अपने-अपने गीत चुनकर सुन सकते हैं, या यदि सभी सदस्यों की पसंद अलग-अलग है, तो सभी अपना-अपना हेड़फोन लगाकर अपनी मर्जी के गीत सुन सकते हैं। पहेलियाँ (Puzzles) सुलझाना आपकी बुद्धिमत्ता को व्यस्त रखने का सबसे उत्तम तरीका है, भले ही आप अपना ऑफिस वर्क या होमवर्क नहीं कर रहे हैं। उदाहरण के लिए, आप एक क्रॉसवर्ड पज़ल एप डाउनलोड कर सकते हैं, या एक सुडोकु पज़ल बुक खरीद सकते हैं, या यदि आपके घर में पर्याप्त जगह है, तो एक खास चुनौती पूर्ण जिगसॉ पज़ल सुलझाने की कोशिश कर सकते हैं। गेम खेलते समय प्रतियोगिता का आयोजन करें, परंतु इसे हल्के में लें। अपने पुराने बोर्ड गेम जैसे मोनोपोली, शतरंज (chess), कैरम, साँप-सीडी तथा लूडो और ताश में रमी, उनो, सॉलिटेयर (solitaire) जैसे खेल का आनंद  लें। बस याद रखें किसी भी गेम को गंभीरता से न लें—आप कुछ ही समय के लिए अपने परिवार के साथ समय बिता सकेंगे, इसलिए यदि आप गेम में जीतते हैं, तो संतुष्टि से गर्व न करें और हारने पर दिल पर मत लें। यदि परिवार के सदस्य बहस किए बिना कोई उँचा दाँव लगाने के लिए तैयार हैं, तो खेल को अधिक दिलचस्प बनाने के लिए शर्त रखें। उदाहरण के लिए, आप इस तरह शर्त रख सकते हैं कि जो कोई गेम में हारेगा वह सारे लोगों के लिए बिस्तर लगाएगा या जो जितेगा उसकी पसंद की फिल्म रात में देखी जाएगी। यदि आप कंप्यूटर पर कार्य करते हैं, तो अपने बॉस से अनुमति लेकर कुछ घंटे के लिए घर पर रहकर ही काम करें। सोशल डिस्टेंसिंग थोड़ी देर के लिए काम से छुटकारा पाने का एक अच्छा बहाना हो सकता है, लेकिन एक बार जब आप बोर होने लगेंगे तो आप शायद अपने ऑफिस के काम को याद करने लगेंगे। रिमोटली काम करने से आपका समय बिताने में मदद तो मिलेगी ही इसके अलावा सोशल डिस्टेंसिंग में आने वाले आर्थिक समस्याओं से निपटने में भी मदद मिलेगी।
Binge-watch a new show or put on a movie marathon. Play Hide and Seek. Listen to music. Solve puzzles to keep your mind sharp. Play board games and cards with your family members. Take a nap.